පළමු වසරට සිසුන් ඇතුලත් කිරීම සදහා නීති විරෝධීව මුදල් එක් රැස්කළ ගල්ගමුව ජනාධිපති විද්‍යාලයේ විදුහල්පතිවරයාට එරෙහිව පරීක්ෂණයක් ආරම්භ කර ඇත්තේ  හිරු CIA  කළ හෙළිකිරීමට ප්‍රතිචාර දක්වමින් බව වයඹ පළාත් අධ්‍යාපන අධ්‍යක්ෂ ජේ.ජී.එම්.තිලකරත්න  පවසනවා.ගල්ගමුව ජනාධිපති විද්‍යාලයට සිසුන් ඇතුළත් කර ගැනීම සදහා විදුහල්පතිවරයාගේ මැදිහත්වීමෙන් සිල්ලර  භාණ්ඩ අලෙවි සැලක රුපියල් 7000 බැගින් මුදල් එක්රැස් කරන අයුරු ‍හිරු CIA   දින දෙකකදී  හෙළි කළා.අපගේ පරීක්ෂාවට ලක්වන විටත් මව්පියන් 60කට ආසන්න පිරිසකගෙන්  රුපියල් 7000 බැගින් මුදල් අයකරගෙන ඇති බව හෙළි වුණා.